A TANÁCS HATÁROZATA

(2012. február 14.)

az Európai Unió és Grúzia közötti, a mezőgazdasági termékek és élelmiszerek földrajzi árujelzőinek oltalmáról szóló megállapodás megkötéséről

(2012/164/EU)

AZ EURÓPAI UNIÓ TANÁCSA,

tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (6) bekezdése a) pontjának v. alpontjával és 218. cikke (7) bekezdésével,

tekintettel az Európai Bizottság javaslatára,

tekintettel az Európai Parlament egyetértésére,

mivel:

ELFOGADTA EZT A HATÁROZATOT:

1. cikk

A Tanács az Európai Unió és Grúzia közötti, a mezőgazdasági termékek és élelmiszerek földrajzi árujelzőinek oltalmáról szóló megállapodást (a továbbiakban: a megállapodás) az Unió nevében jóváhagyja.

A megállapodás szövegét csatolták e határozathoz.

2. cikk

A tagállamok képviselőinek támogatásával a Bizottság képviseli az Uniót a megállapodás 11. cikkében említett vegyes bizottságban.

A megállapodás 11. cikke (3) bekezdésének alkalmazásában a megállapodásnak a vegyes bizottság határozataival történő módosításait az Unió nevében a Bizottság hagyja jóvá a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendelet (2) 15. cikkének (2) bekezdésében megállapított eljárás alapján.

3. cikk

A Tanács elnöke kijelöli azon személy(eke)t, aki(k) jogosult(ak) megtenni a megállapodás 14. cikke (1) bekezdése szerinti értesítést az Unió nevében, kifejezésre juttatva az Unió arra vonatkozó egyetértését, hogy az Unió kötelező hatályúnak tekinti a megállapodást (3).

4. cikk

Ez a határozat az elfogadásának napján lép hatályba.

(1) HL L 243., 2011.9.21., 1. o.

(2) HL L 93., 2006.3.31., 12. o.

(3) A megállapodás hatályba lépésének napját a Tanács Főtitkársága teszi közzé az Európai Unió Hivatalos Lapjában.

MEGÁLLAPODÁS

az Európai Unió és Grúzia között a mezőgazdasági termékek és élelmiszerek földrajzi árujelzőinek oltalmáról

A GRÚZ KÖZTÁRSASÁG,

egyrészről,

továbbá

AZ EURÓPAI UNIÓ,

másrészről

a továbbiakban: a szerződő felek,

MEGERŐSÍTVE elkötelezettségüket az Unió és Grúzia közötti partnerségi és együttműködési megállapodás keretében a mezőgazdaságban, az élelmiszer-ágazatban és a szellemi tulajdonjogokra vonatkozó jogszabályok közelítése terén kialakítandó együttműködés célkitűzései iránt,

FIGYELEMBE VÉVE, hogy a szerződő felek megállapodnak a szellemi tulajdonjogok kereskedelmi vonatkozásairól szóló megállapodás (TRIPS) 22. cikkének (1) bekezdésében foglaltak szerinti földrajzi árujelzők harmonikus fejlődésének elősegítéséről és a szerződő felek területéről származó mezőgazdasági termékek és élelmiszerek kereskedelmének élénkítéséről,

A KÖVETKEZŐKBEN ÁLLAPODTAK MEG:

1. cikk

Hatály

(1) Ez a megállapodás a szerződő felek területéről származó földrajzi árujelzők elismerésére és oltalmára vonatkozik.

(2) Annak érdekében, hogy az egyik szerződő fél által oltalomban részesített földrajzi árujelzőt a másik szerződő fél is oltalomban részesítse, a földrajzi árujelzőnek olyan termékekre kell vonatkoznia, amelyek a másik szerződő fél 2. cikkben említett jogszabályainak hatálya alá tartoznak.

2. cikk

Bevett földrajzi árujelzők

(1) Megvizsgálva a termékek eredetmegjelölésére és földrajzi jelzésére vonatkozó, 1999. augusztus 22-én elfogadott grúz törvényt, az Európai Unió arra a következtetésre jutott, hogy az megfelel ezen megállapodás I. mellékletében foglalt elemeknek.

(2) Megvizsgálva az ízesített bor, ízesített boralapú italok és az ízesített boralapú koktélok meghatározására, megnevezésére és kiszerelésére vonatkozó általános szabályok meghatározásáról szóló, 1991. június 10-i 1601/91/EGK tanácsi rendeletet (1), a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletet (2) és annak a mezőgazdasági termékek és élelmiszerek földrajzi árujelzőinek az Európai Unióban való bejegyzésére, ellenőrzésére és oltalmára vonatkozó végrehajtási szabályait, a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendelet (az egységes közös piacszervezésről szóló rendelet) (3) II. része II. címe I. fejezetének Ia szakaszát, és a szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról szóló, 2008. január 15-i 110/2008/EK európai parlamenti és tanácsi rendeletet (4), Grúzia arra a következtetésre jutott, hogy az említett jogszabályok, szabályok és eljárások megfelelnek ezen megállapodás I. mellékletében foglalt elemeknek.

(3) Grúzia, miután lezárta a II. mellékletben meghatározott kritériumok szerinti kifogásolási eljárást; miután megvizsgálta a III. mellékletben felsorolt azon európai uniós földrajzi árujelzőknek megfelelő mezőgazdasági termékek és élelmiszerek termékleírásának összefoglalóját, amelyek az Európai Unióban a (2) bekezdésben említett jogszabályok alapján bejegyzésre kerültek, és a IV. mellékletben meghatározott borok, szeszes italok és ízesített borok földrajzi árujelzőit, az ebben a megállapodásban meghatározott oltalmi szintet biztosítja ezen földrajzi árujelzőknek.

(4) Az Európai Unió, miután lezárta a II. mellékletben meghatározott kritériumok szerinti kifogásolási eljárást; miután megvizsgálta a III. mellékletben felsorolt azon grúz földrajzi árujelzőknek megfelelő mezőgazdasági termékek és élelmiszerek termékleírásának összefoglalóját, amelyek Grúziában az (1) bekezdésben említett jogszabály alapján bejegyzésre kerültek, és a IV. mellékletben meghatározott borok, szeszes italok és ízesített borok földrajzi árujelzőit, az Európai Unió az ebben a megállapodásban meghatározott oltalmi szintet biztosítja ezen földrajzi árujelzőknek.

3. cikk

Újabb földrajzi árujelzők felvétele

(1) A szerződő felek megállapodnak annak lehetőségében, hogy a kifogásolási eljárást és a termékleírás összefoglalójának a 2. cikk (3) és (4) bekezdése szerinti, mindkét szerződő fél kölcsönös megelégedésére történő vizsgálatát követően a 11. cikk (3) bekezdésében foglalt eljárás szerint újabb tétellel egészülhessen ki az oltalom alatt álló földrajzi árujelzőket tartalmazó III. és IV. melléklet.

(2) A szerződő felek nem kérhetik egy elnevezés oltalom alatt álló földrajzi árujelzőként történő bejegyzését, ha az valamely növény- vagy állatfajta nevével ütközik, és ezáltal alkalmas arra, hogy a termék tényleges származása tekintetében megtévessze a fogyasztókat.

4. cikk

A földrajzi árujelzők oltalmának terjedelme

(1) A III. és a IV. mellékletben felsorolt, valamint a 3. cikk szerint felvett újabb földrajzi árujelzőket a következőkkel szemben kell oltalmazni:

(2) Amennyiben bizonyos földrajzi árujelzők teljesen vagy részben azonos alakúak (homonimak), mindegyik árujelző számára oltalmat kell biztosítani, feltéve hogy jóhiszeműen használták őket, megfelelően tekintetbe véve a helyi és hagyományos használatot, valamint az összetévesztés kockázatát. A szellemi tulajdonjogok kereskedelmi vonatkozásairól szóló megállapodás (TRIPS) 23. cikkének sérelme nélkül, a szerződő felek közösen meghatározzák azokat a gyakorlati alkalmazási feltételeket, amelyek alapján az azonos alakú (homonim) földrajzi árujelzőket megkülönböztetik egymástól, számításba véve annak szükségességét, hogy biztosítsák az érintett termelőkkel szembeni egyenlő bánásmódot és azt, hogy a fogyasztókat ne vezessék félre. Az olyan azonos alakú (homonim) elnevezés, amely a fogyasztókat megtévesztve azt a gondolatot ébreszti, hogy a termék egy másik területről származik, még akkor sem jegyezhető be, ha az adott termék származása szerinti terület, régió vagy helység vonatkozásában az elnevezés pontos.

(3) Amennyiben valamelyik szerződő fél egy harmadik országgal való tárgyalások összefüggésében az érintett harmadik ország valamely földrajzi árujelzőjének oltalom alá helyezését javasolja, és a elnevezés azonos alakú (homonim) a másik szerződő fél valamely földrajzi árujelzőjével, az utóbbi felet tájékoztatni kell erről, és lehetőséget kell adni számára, hogy észrevételt tehessen, mielőtt az elnevezés oltalom alá kerül.

(4) E megállapodásban semmi sem kötelezi egyik szerződő felet sem, hogy oltalomban részesítse a másik szerződő fél olyan földrajzi árujelzőjét, amely nem áll oltalom alatt vagy amelynek oltalma származási országában megszűnik. A szerződő felek értesítik egymást azon földrajzi árujelzőről, amelynek oltalma származási országában megszűnik.

5. cikk

A földrajzi árujelzők átírásának oltalma

(1) Az e megállapodás szerint oltalom alatt álló, grúz betűrendszerrel vagy az Európai Unió egyes tagállamaiban hivatalosan használt, nem latin betűrendszerrel bejegyzett földrajzi árujelzőket latin betűs átírásukkal együtt kell oltalomban részesíteni. Ez az átírás használható az érintett termék címkézése céljából is.

(2) Hasonlóképpen, az e megállapodás szerint oltalom alatt álló, latin betűrendszerrel bejegyzett földrajzi árujelzőket grúz betűs és egyéb, az Európai Unió egyes tagállamaiban hivatalosan használt, nem latin betűrendszerrel bejegyzett átírásukkal együtt kell oltalomban részesíteni. Ez az átírás használható az érintett termék címkézése céljából is.

6. cikk

A földrajzi árujelzők használatának joga

(1) A megállapodás szerint oltalmat élvező nevet bármely gazdasági szereplő használhatja, amely az adott termékleírásnak megfelelő mezőgazdasági terméket, élelmiszert, bort, ízesített bort vagy szeszes italt forgalmaz.

(2) Amennyiben egy földrajzi árujelző oltalom alatt áll e megállapodás szerint, ennek az oltalom alatt álló elnevezésnek a használatát sem a felhasználók bejegyzéséhez, sem további díjhoz nem lehet kötni.

7. cikk

Az oltalomhoz kapcsolódó intézkedések végrehajtása

A szerződő felek a 2–6. cikkben előírt oltalomhoz kapcsolódó intézkedéseket közigazgatósági hatóságaik megfelelő adminisztratív eljárásai útján hajtják végre. Érdekelt felek kérésére szintén végre kell hajtani oltalomhoz kapcsolódó intézkedéseket.

8. cikk

Kapcsolat a védjegyekkel

(1) A szerződő felek hivatalból vagy az egyes szerződő felek jogszabályainak megfelelően benyújtott kérésre megtagadják vagy érvénytelenítik a védjegy bejegyzését, ha a 4. cikk (1) bekezdésében említett bármely eset fennáll az oltalom alatt álló földrajzi árujelzőhöz hasonló termékekkel kapcsolatban, feltéve ha a védjegy bejegyzésére irányuló kérelmet a földrajzi árujelzőnek az érintett területen történő oltalmára irányuló kérelem benyújtása után nyújtották be.

(2) A 2. cikkben említett földrajzi árujelzők vonatkozásában az oltalom kérelmezésének időpontja e megállapodás hatálybalépésének időpontja.

(3) A 3. cikkben említett földrajzi árujelzők vonatkozásában az oltalom kérelmezésének időpontja a másik szerződő félhez intézett, földrajzi árujelző oltalom alá helyezésére irányuló kérvény továbbításának időpontja.

(4) A szerződő feleknek nem kötelezettsége a földrajzi árujelzőt oltalomban részesíteni, ha az oltalom egy jóhírnevű vagy jól ismert védjegy fényében megtévesztheti a fogyasztókat a termék valódi mibenléte tekintetében.

(5) A (4) bekezdés sérelme nélkül a szerződő felek oltalomban részesíthetnek földrajzi árujelzőket abban az esetben is, ha már létezik korábbi védjegy. Korábbi védjegynek az a védjegy minősül, amelynek használata megfelel a 4. cikk (1) bekezdésében említett esetek egyikének, és amelyet a földrajzi árujelző oltalma iránt ezen megállapodás alapján a másik szerződő félhez továbbított kérelem benyújtásának időpontját megelőzően kérelmeztek, lajstromoztak, illetve amely – amennyiben erre az érintett jogszabályok lehetőséget biztosítanak – az említett időpontig használat révén meghonosodott a szerződő felek egyikének területén. Az ilyen védjegyet továbbra is lehet használni és az oltalom megújítható a földrajzi árujelzők oltalmának sérelme nélkül, amennyiben nem indokolt a védjegy érvénytelenítése vagy visszavonása a szerződő felek védjegyekre vonatkozó szabályozása alapján.

9. cikk

Általános szabályok

(1) E megállapodás nem érinti a szerződő feleknek a WTO Egyezményből fakadó jogait és kötelezettségeit.

(2) A 2. és a 3. cikkben említett bármely termék behozatala, kivitele és forgalmazása az importáló szerződő fél területén alkalmazandó jogszabályi és közigazgatási rendelkezéseknek megfelelően történik.

(3) Minden, a bejegyzett nevek egyedi leírásából fakadó ügyet a 11. cikkel létrehozott bizottság kezel.

(4) A megállapodás értelmében oltalom alatt álló földrajzi árujelzők csak a termék származási helye szerint illetékes szerződő fél által törölhetők.

(5) Az ebben a megállapodásban említett termékleírás – beleértve annak minden jóváhagyott módosítását is – a termék származási helye szerint illetékes szerződő fél által jóváhagyott termékleírás.

10. cikk

Együttműködés és átláthatóság

(1) A szerződő felek közvetlenül vagy a 11. cikk alapján létrehozott vegyes bizottságon keresztül kapcsolatot tartanak minden, a megállapodás végrehajtásához kapcsolódó ügyben, különös tekintettel az egyik szerződő fél által a másik szerződő féltől kért, a termékleírásra, annak módosítására, valamint az ellenőrző intézkedések ügyében megbízott kapcsolattartókra vonatkozó információkra.

(2) Minden szerződő fél közzéteheti a temékleírásokat vagy azok összefoglalóját, valamint a másik szerződő félnek az e megállapodás alapján oltalmat élvező földrajzi árujelzőihez kapcsolódó ellenőrző intézkedések ügyében megbízott kapcsolattartók adatait.

11. cikk

Vegyes bizottság

(1) Mindkét szerződő fél megállapodik egy, az Európai Unió és Grúzia képviselőiből álló vegyes bizottság felállításában, melynek célja e megállapodás fejlődésének nyomon követése és a felek között a földrajzi árujelzőkhöz kötődő együttműködés és párbeszéd elmélyítése.

(2) A vegyes bizottság határozatait konszenzussal fogadja el, és maga határozza meg eljárási szabályzatát. A vegyes bizottság bármelyik szerződő fél kérésére ülésezik, az Európai Unióban és Grúziában felváltva. Az üléseket a kérés időpontjától számított legfeljebb 90 napon belül, a szerződő felek által közösen meghatározott időpontban, helyen és módon (ideértve a videokonferenciát is) kell megtartani.

(3) A vegyes bizottság gondoskodik továbbá e megállapodás megfelelő módon történő alkalmazásáról, és megvizsgálhat bármely, a megállapodás végrehajtásával és érvényesülésével kapcsolatos kérdést. Feladatkörébe tartoznak különösen az alábbiak:

12. cikk

Területi hatály

Ezt a megállapodást egyrészről azokon a területeken kell alkalmazni, ahol az Európai Unióról szóló szerződést alkalmazzák, az említett szerződésben meghatározott feltételek szerint, másrészről Grúzia területén.

13. cikk

Hiteles nyelvek

E megállapodás két-két eredeti példányban készült angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén és grúz nyelven, és az e nyelveken készült szövegeinek mindegyike egyaránt hiteles. Eltérés esetén az angol nyelvű szöveg az irányadó.

14. cikk

Záró rendelkezések

(1) Ez a megállapodás az attól a naptól számított második hónap első napján lép hatályba, amikor a szerződő felek írásban értesítik egymást arról, hogy a megállapodás hatálybalépéséhez szükséges eljárások lezárultak.

(2) Ezt a megállapodást a szerződő felek bármelyike felmondhatja a másik szerződő félnek küldött írásbeli értesítéssel, egyéves felmondási idővel.

Съставено в Брюксел на четиринадесети юли две хиляди и единадесета година.

Hecho en Bruselas, el catorce de julio de dos mil once.

V Bruselu dne čtrnáctého července dva tisíce jedenáct.

Udfærdiget i Bruxelles den fjortende juli to tusind og elleve.

Geschehen zu Brüssel am vierzehnten Juli zweitausendelf.

Kahe tuhande üheteistkümnenda aasta juulikuu neljateistkümnendal päeval Brüsselis.

Έγινε στις Βρυξέλλες, στις δέκα τέσσερις Ιουλίου δύο χιλιάδες έντεκα.

Done at Brussels on the fourteenth day of July in the year two thousand and eleven.

Fait à Bruxelles, le quatorze juillet deux mille onze.

Fatto a Bruxelles, addì quattordici luglio duemilaundici.

Briselē, divi tūkstoši vienpadsmitā gada četrpadsmitajā jūlijā.

Priimta du tūkstančiai vienuoliktų metų liepos keturioliktą dieną Briuselyje.

Kelt Brüsszelben, a kétezer-tizenegyedik év július tizennegyedik napján.

Magħmul fi Brussell, fl-erbatax-il jum ta’ Lulju tas-sena elfejn u ħdax.

Gedaan te Brussel, de veertiende juli tweeduizend elf.

Sporządzono w Brukseli dnia czternastego lipca roku dwa tysiące jedenastego.

Feito em Bruxelas, em catorze de Julho de dois mil e onze.

Întocmit la Bruxelles la paisprezece iulie două mii unsprezece.

V Bruseli dňa štrnásteho júla dvetisícjedenásť.

V Bruslju, dne štirinajstega julija leta dva tisoč enojst.

Tehty Brysselissä neljäntenätoista päivänä heinäkuuta vuonna kaksituhattayksitoista.

Som skedde i Bryssel den fjortonde juli tjugohundraelva.

Sesrulebulia q. briuselSi, ori aTas TerTmeti wlis ToTxmet ivliss.

За Европейския съюз Por la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l’Union européenne Per l’Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen